Source: http://www.prosport.ro/alte-sporturi/handbal/adio-calificare-csm-bucuresti-a-inceput-cu-stangul-si-in-cupa-ehf-26-30-cu-ska-minsk-prima-mansa-a-turului-2-16758610
Timestamp: 2017-10-18 12:56:33+00:00

Document:
Adio, calificare? CSM Bucureşti a început cu stângul şi în Cupa EHF, 26-30 cu SKA Minsk prima manşă a turului 2 | @ProSport
Home » Alte Sporturi » Handbal Adio, calificare? CSM Bucureşti a început cu stângul şi în Cupa EHF, 26-30 cu SKA Minsk prima manşă a turului 2
Adio, calificare? CSM Bucureşti a început cu stângul şi în Cupa EHF, 26-30 cu SKA Minsk prima manşă a turului 2
7 oct 2017 1747 afişări Comentează şi tu Handbal
Foto: Alexandru DOBRE / MEDIAFAX 2 imagini
CSM Bucureşti a pierdut cu 30-26 partida cu SKA Minsk, disputată pe teren propriu, în cadrul turului 2 al Cupei EHF – manşa tur. În aceste condiţii, şansele de calificare în turul 3 preliminar sunt minime, în condiţiile în care returul, programat peste o săptămână, va avea loc în Belarus.
Cu două victorii consecutive în Liga Naţională, obţinute înaintea primei partide cu SKA Minsk, CSM Bucureşti a sperat că şi-a rezolvat problemele din debutul sezonului, iar prima apariţie europeană va însemna şi saltul calitativ pe care îl aşteaptă conducerea în acest sezon. Nu a fost deloc aşa, din contră, echipa din Capitală este pe cale să-şi compromită primul obiectiv al sezonului, accederea în grupele Cupei EHF.
SKA Minsk a venit la Bucureşti cu trei jucători din naţionala Belarusului care au pus umărul la una din înfrângerile dure administrate handbalului românesc în ultima vreme, 32-22 într-un meci decisiv de calificare la Campionatul European din 2018, disputat în iunie. Kulesh, Brouka şi Padshyvalau şi-au reconfirmat valoarea şi cu această ocazie, contribuind din plin la victoria echipei lor în manşa tur.
CSM Bucureşti a avut probleme încă de la început să desfacă o apărare masivă a bieloruşilor, Kulesh fiind un adevărat turn de control în centrul apărării. Cu un joc lent şi înghesuit pe centru, trupa lui Vlad Caba a tras de câteva ori în blocaj, mingea sărind apoi pentru contraatacul oaspeţilor, care nu au iertat şi s-au desprins la 7-4 în minutul 16.
După un start ratat, vicecampioana l-a aruncat în luptă pe francezul Guillame Saurina, aflat la prima apariţie a sezonului. Fără drept de joc în Liga Naţională, atât din vina clubului, dar şi din cauza regulamentelor FRH, interul stânga avea să fie cel mai bun om al CSM Bucureşti! Saurina a avut câteva ruperi de ritm cu aruncările lui prin suprindere şi a contribuit din plin la revenirea echipei de la 7-11 (min. 21) la 13-13 (min. 29). Aproape jumătate din goluri i-au aparţinut.
CSM Bucureşti şi-a salvat repriza şi chiar a preluat conducerea după pauză, 15-14. Dar ca şi în prima parte, nu a avut constanţă în joc, iar reuşitele au alternat cu greşelile şi ratările. De asemenea, gazdele au comis multe erori în apărare, iar arbitrii francezi nu i-au menajat deloc, arătându-le pe parcurs nu mai puţin de 7 eliminări. Şi a mai apărut o ”carenţă” în jocul de apărare, una foarte importantă. Kulesh, omul de peste 2 metri al SKA Minsk, nu a fost blocat. Interul echipei oaspete a marcat la foc automat, iar bieloruşii au preluat din nou iniţiativa. Definitiv!
CSM Bucureşti a alergat în zadar după adversari până la final. SKA Minsk a făcut un joc disciplinat, destul de legat, în principiu nu prea a comis greşeli chiar dacă a mai ratat, iar la final a obţinut o victorie logică. Singurul plus din tabăra CSMB în ultimele 20 de minute s-a numit Javi Humet, care a dat în sfârşit semne de revenire.
Cireaşa de pe tort a fost pusă de Brouka, gol în poarta goală, în ultima secundă, pentru un 30-26, scor numai bun de calificare pentru SKA Minsk. Returul va avea loc peste o săptămână în Belarus, iar CSM Bucureşti are nevoie de o minune pentru a întoarce scorul. Acea minune ar putea fi tradusă poate doar printr-o stare de spirit, greu de ajuns la aşa ceva în numai câteva zile şi cu multe orgolii în vestiar.
CSM Bucureşti – SKA Minsk 26-30 (14-14)
Ciobanu, Sunjic – portari; Hrastnik, Militaru, Georgievski 3, Saurina 9, Rotaru 1, Humet 5, Santos, Novanc 1, Şomlea 2, Szasz, Negru 3, Ramba 1, Onyejekwe, Garcia Robledo 1. Antrenor: Vlad Caba
Maroz, Chernikau – portari; Rudz, Sonchyk, Zhyla, Aliokhin 3, Padshyvalau 4, Kulesh 9, Kryvenka, Ushal 2, Dontsov 3, Vailupau 3, Bokhan 3, Brouka 3. Antrenor: Ihar Papruha
Preliminarii CM 2018 | Suedia trimite Franţa, temporar, pe loc de baraj. Bosnia - Belgia, şapte goluri într-un meci de ... CITEŞTE PE PROSPORT.RO
Tag-uri: handbal,	csm bucuresti,	ska minsk
EMOŢIONANT | Primul telefon dat de Simona după ce a devenit lider mondial: "TATĂ, AM ...
Marele Boris Becker a ţinut să o felicite pe Simona Halep după ce a devenit numărul 1 ...
http://www.prosport.ro/alte-sporturi/handbal/adio-calificare-csm-bucuresti-a-inceput-cu-stangul-si-in-cupa-ehf-26-30-cu-ska-minsk-prima-mansa-a-turului-2-16758610

References: CSM 
 CSM 
 CSM 

CSM 
 CSM 

CSM 
 CSM 

CSM 

CSM 
 CSM 

CSM 
	csm